《次韵王有之主簿》
宋代·陈棣

春归满目尽桑麻，岸柳敷阴荻有芽。
急景岂容留石火，余香可处认空花。
曲眉持酒真成梦，纖手分茶亦浪夸。
欲醉流霞烹瑞雪，直须同谒五侯家。

作者简介：宋处州青田人，字鄂父。陈汝锡子。以父荫为桐川掾，官至潭州通判。其诗于南渡之初，已先导宋季江湖之派，大都平易近情，不失风旨。有《蒙隐集》。